《和琴清万山五日雨窗酌酒赋诗韵》
明代·陶宗仪

睡馀閒把离骚读，白发星然一老身。五采谁缠长命缕，赤符不上小乌巾。

兰汤滑凝芳华冽，丹臼香融药草新。帘卷琴清轩外雨，蒲觞酌客更情亲。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。